2. sz. melléklet

# PÁLYÁZATI FELHÍVÁS

Szombathely Megyei Jogú Város Önkormányzata Közgyűlése az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (a továbbiakban: Emtv.) 39.§ (2)-(4) bekezdése, továbbá az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI.15.) Korm. rendelet (a továbbiakban:Rendelet) alapján

pályázatot hirdet

a

**MESEBOLT BÁBSZÍNHÁZ**

**IGAZGATÓ**

**(magasabb vezető)**

**beosztás betöltésére.**

**A munkaviszony jellege:**

A munka törvénykönyvéről szóló 2012. évi I. törvény (a továbbiakban: Mt.) vezető állású munkavállalókra vonatkozó rendelkezései alkalmazásával – a Rendelet szerinti eltérésekkel – munkaviszony keretében történik. A munkaviszony teljes munkaidőben történő foglalkoztatásra jön létre.

**A vezetői megbízás időtartama:**

A munkaviszony 5 év határozott időtartamra - 2024. július 1. napjától 2029. június 30. napjáig - jön létre.

**A vezetői megbízás kezdő időpontja:** 2024. július 1. napja

**A munkavégzés helye:**

Vas vármegye, 9700 Szombathely, Ady tér 5.

**Foglalkoztatás jellege:** teljes munkaidő

**A beosztáshoz tartozó, illetve a vezetői megbízással járó lényeges feladatok:**

* a hatályos jogszabályok, az intézmény alapító okirata és szabályzatai, továbbá a Mesebolt Bábszínház és Szombathely Megyei Jogú Város Önkormányzata között kötött fenntartói megállapodásban foglaltakkal összhangban irányítja és koordinálja az intézményt,
* a Mesebolt Bábszínház jelenlegi besorolásának (az Emtv. szerint: Kiemelt előadó-művészeti szervezet) megtartása,
* az előadó-művészeti intézmény rendeltetésszerű működésének biztosítása, a művészeti terv megvalósulásának elősegítése és a szervezeti egységek összehangolása,
* a munkáltatói jogkör gyakorlása az intézmény dolgozói felett,
* az intézmény képviselete az állami, társadalmi, gazdasági és civil szervezetek előtt,
* önálló, személyes felelősséggel járó döntések meghozatala az intézményt érintő ügyekben,
* nemzetközi szakmai kapcsolatok kialakítása, ápolása.

**Jogállás, Illetmény és juttatások:**

A munkabér és juttatások megállapítására az Mt. vezető állású munkavállalóra vonatkozó rendelkezései és a felek közötti megállapodás irányadó.

**Az intézmény éves költségvetésének 2023. évi fő előirányzatai (eFt-ban):**

* bevételi és kiadási előirányzat: 141.371,-
* fenntartói támogatás: 59.900,-
* ebből állami támogatás: 53.000,-
* saját bevétel: 28.471,-

**Intézményi létszám:** szakmai: 18 fő

intézményüzemeltetési**:** 1,5 fő

**A vezetői munkakör betöltéséhez szükséges szakmai követelmények és egyéb feltételek:**

- szakirányú felsőfokú végzettség (felsőfokú oktatási intézményben szerzett, az intézmény alaptevékenységének megfelelő felsőfokú végzettség és szakképzettség) vagy jogász vagy közgazdász szakképzettség, (utóbbi két esetben művészeti vezető foglalkoztatása szükséges). A Kossuth-díjban, a Magyar Köztársaság Kiváló Művésze és a Magyar Köztársaság Érdemes Művésze, valamint a Magyarország Kiváló Művésze és Magyarország Érdemes Művésze díjban részesített,a művészet tudományterületen színházművészet, zeneművészet, tánc- és mozdulatművészet tudományágban tudományos (PhD vagy DLA) fokozatot szerzett személy mentesül a szakirányú felsőfokú végzettség és szakképzettség megszerzésének követelménye alól.

* legalább ötéves szakmai gyakorlat (valamely előadó-művészeti szervezetnél, a szervezet alaptevékenységének megfelelő és ahhoz közvetlenül kapcsolódó munkakörben, munkavégzésre irányuló egyéb jogviszony esetében pedig az ilyen feladatkörben eltöltött idő),

vagy

legalább hároméves, előadó-művészeti szervezetben szerzett vezetői gyakorlat (valamely előadó-művészeti szervezetnél vezetői vagy magasabb vezetői munkakörben vagy e feladatkörben munkavégzésre irányuló egyéb jogviszonyban eltöltött idő),

* magyar állampolgárság,
* cselekvőképesség,
* büntetlen előélet,
* vagyonnyilatkozat-tételi eljárás lefolytatása.

**A pályázat elbírálásánál előnyt jelent:**

* legalább két idegen nyelv (egyik felsőfokú) tárgyalóképes ismerete,
* kapcsolat nemzetközi bábművészeti szervezetekkel, külföldi fesztiválokkal, fesztiválszervezőkkel,
* nemzetközi pályázati kiírások ismerete, azokban való jártasság.

**A pályázat részeként benyújtandó iratok, igazolások:**

* részletes szakmai önéletrajz,
* az iskolai végzettséget, szakképesítést igazoló okmányok másolata,
* legalább öt éves szakmai gyakorlat vagy három éves vezetői gyakorlat meglétére vonatkozó munkáltatói igazolás,
* a pályázó eddigi szakmai munkájának bemutatása,
* az intézmény irányítására, működtetésére vonatkozó vezetői program,
* minimális bér-, illetve jövedelemigény,
* a pályázó nyilatkozata arról, hogy az Mt. 211. §-ában szereplő összeférhetetlenség fennáll-e,
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja,
* 90 napnál nem régebbi hatósági erkölcsi bizonyítvány a büntetlen előélet igazolására,
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
* a pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását.

**A pályázat benyújtásának ideje és módja:**

**Pályázati határidő: 2023. december 15. 12.00 óra**

A pályázati felhívásnak a Kulturális és Innovációs Minisztérium ([www.kormany.hu](http://www.kormany.hu)) honlapon történő megjelenést (2023. november 6. napja) követő 30 munkanapon belül.

**A pályázat kiírója a késedelmesen benyújtott pályázatot annak érdemi elbírálásra nélkül érvénytelennek nyilvánítja. Hiánypótlásra a benyújtási határidőt követő 3 munkanapon belül van lehetőség.**

A pályázati kiírással kapcsolatosan további információt az Egészségügyi és Közszolgálati Osztály Egészségügyi, Egészségügyi, Kulturális és Köznevelési Irodája nyújt, a 94/520-133-as telefonszámon.)

* Postai úton: Szombathely Megyei Jogú Város Önkormányzata Közgyűlésének címezve a 9700 Szombathely, Kossuth Lajos utca 1-3. (Szombathely Megyei Jogú Város Polgármesteri Hivatala) címre történő megküldésével.

Kérjük a borítékon feltüntetni a munkakör megnevezését: „Mesebolt Bábszínház igazgatói pályázat”.

* Személyesen: az Egészségügyi és Közszolgálati Osztály Egészségügyi, Kulturális és Köznevelési Irodája részére (9700 Szombathely, Kossuth Lajos utca 1-3. III. emelet 315. számú iroda).

A munkáltatói jogkör gyakorlója biztosítja, hogy a pályázat iránt érdeklődők a pályázat elkészítéséhez szükséges tájékoztatást megkapják, az intézményt megismerhessék. (Általános információ: [www.meseboltbabszinhaz.hu](http://www.meseboltbabszinhaz.hu))

**A pályázat elbírálásának módja, rendje:**

A pályázat elbírálására a 155/2017. (VI.15.) Korm. rendelet előírásai az irányadóak.

Szombathely Megyei Jogú Város Közgyűlése, mint a kinevezési és megbízási jogkör gyakorlója - a szakmai bizottság véleményének mérlegelését követően - dönt a pályázat benyújtási határidejének lejártát követő első ülésén.

A pályázók a bizottsági meghallgatás időpontjáról a Bizottság ülését megelőző 5 nappal írásban értesítést kapnak. A pályázat eredményéről a pályázók a meghallgatást követő 3 munkanapon belül írásban értesülnek. A kiíró a pályázat eredménytelenné nyilvánításának jogát fenntartja.

**Megjegyzés:**

A pályázat kiírója felhívja a pályázók figyelmét, hogy a pályázat beérkezésének határideje a postai úton való beérkezésre és a személyesen történő benyújtásra egyaránt irányadó.

**A pályázati felhívás közzétételének helye és ideje:**

* Kulturális és Innovációs Minisztérium honlapja ([www.kormany.hu](http://www.kormany.hu), 2023.11.06.)
* Szombathely Megyei Jogú Város honlapja ([www.szombathely.hu](http://www.szombathely.hu/), 2023.11.06.)

**Szombathely, 2023. ………………………. „ ”**

**/: Dr. Nemény András :/**

**polgármester**